Document ID: 31995R1849

KOMISSION ASETUS (EY) N:o 1849/95,
annettu 26 päivänä heinäkuuta 1995,
neuvoston asetuksen (ETY) N:o 822/87 35 ja 36 artiklassa tarkoitettujen pakollisten tislausten soveltamista koskevista yksityiskohtaisista säännöistä annetusta asetuksesta (ETY) N:o 3105/88 poikkeamisesta markkinointivuoden 1994/95 osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1544/95 (2), ja erityisesti sen 36 artiklan 6 kohdan ja 47 artiklan 3 kohdan,
sekä katsoo, että
komission asetuksessa (ETY) N:o 3105/88 (3), sellaisena kuin se on viimeksi muutettuna asetuksella (ETY) N:o 3186/92 (4), vahvistettiin päivämäärät, joita ennen 36 artiklassa säädettyä velvoitetta noudattavien tuottajien on toimitettava tislaajalle tai viinisadon käsittelijälle ennen kyseisiä päivämääriä viemättä jääneet viinit,
yhteisön tietyt tuottajat eivät ole onnistuneet toimittamaan tislaamoon kaikkia saatavissa olevia määriä ennen kyseistä päivämäärää eivätkä kykene viemään kaikkea kyseistä viiniä sellaisenaan kolmansiin maihin ennen 31 päivää heinäkuuta 1995; tämän vuoksi olisi mainittuja päivämääriä siirrettävä kuukaudella näiden velvoitteiden noudattamisen mahdollistamiseksi; tämä poikkeus ei kuitenkaan viennin osalta saa ylittää kuluvan markkinointivuoden päättymistä asetuksen (ETY) N:o 822/87 36 artiklan 1 kohdan mukaan, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (ETY) N:o 3105/88 säännöksissä säädetään, viinin markkinointivuoden 1994/95 osalta:
- korvataan 7 artiklan ensimmäisessä alakohdassa päivämäärä "31 päivänä heinäkuuta" päivämäärällä "31 päivänä elokuuta",
- korvataan 8 artiklan 1 kohdan ensimmäisessä alakohdassa päivämäärä "31 päivänä heinäkuuta" päivämäärällä "31 päivänä elokuuta",
- korvataan 8 artiklan 2 kohdan ensimmäisen alakohdan toisessa luetelmakohdassa päivämäärä "31 päivänä heinäkuuta" päivämäärällä "31 päivänä elokuuta",
- korvataan 12 artiklan 1 kohdassa päivämäärä "31 päivänä elokuuta" päivämäärällä "30 päivänä lokakuuta",
- korvataan 13 artiklan 1 kohdassa päivämäärä "30 päivänä marraskuuta" päivämäärällä "31 päivänä joulukuuta",
2 artikla
Tämä asetus tulee voimaan 1 päivänä elokuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä heinäkuuta 1995.

Labels: 3
17
6